**Emballageløsning reducerer Danish Crowns årlige CO2-udledning med 290 tons**

**Danish Crown har en omfattende miljøansvarsstrategi, der inkluderer en række målsætninger, der skal være med til at minimere virksomhedens samlede miljøaftryk. Som et led i dette arbejde, igangsatte Danish Crown og DS Smith i fælleskab et projekt, der skulle resultere i en optimeret emballageløsning, der i sidste ende skulle reducere den samlede CO2-udledning.**

# Udfordringen

Danish Crown modtager og sender dagligt flere hundrede paller med lastbiler på de danske veje, og det var derfor nærliggende at se på emballagen i arbejdet med at reducere CO2-aftrykket. Hos DS Smith er man meget optaget af, hvordan miljøpåvirkning i alle led af forsyningskæden kan mindskes. Emballagevirksomheden er derfor specialiseret i at udvikle bæredygtige emballageløsninger, hvor udfordringen bl.a. består i at nedbringe CO2-udledning uden at gå på kompromis med emballagens kvalitet og funktionalitet.

# Vores tilgang

Ved at gennemgå hele Danish Crowns forsyningskæde og emballagesortiment, kunne DS Smith se store optimeringsmuligheder. Gennem en længerevarende dialog med Danish Crown, hvor der også blev foretaget en række forskellige tests, nåede virksomhederne i fællesskab frem til en løsning. Løsningen bestod primært af at konvertere fra bølgepaptype B-flute til R-flute på det 4-punktslimede låg, der bruges i størstedelen af emballagerne.

Bølgepaptypen R-flute mindsker mængden af materiale i emballagen, da den er ca. 27 % tyndere end B-flute, uden at gå på kompromis med bæreevne og holdbarhed i forhold til Danish Crowns behov. Den mindre mængde af materiale i emballagen reducerer Danish Crowns CO2-udledning, da antallet af paller med pap, der modtages, nedbringes. Der er dermed tale om en win-win situation, da antallet af ankomne lastbiler reduceres, samtidigt med at presset på de danske veje reduceres. Hertil kommer lager-, håndterings- og fragtomkostninger, der også reduceres på baggrund af optimeringerne. Dette er således et tydeligt eksempel på, hvordan reduktion af CO2-udledning og omkostninger går hånd i hånd.

# Resultater

* **Reduktion af CO2-udledning med 290 tons**, som følge af mindre papirforbrug og færre lastbiler på vejene
* **25 % reduktion af lager, håndterings- og fragtomkostninger**, da antallet af paller i logistikledet er mindsket

# Kundens oplevelse

*”Den endelige løsning har været direkte medvirkende til, at vi har været i stand til at reducere vores CO2-udledning med 290 tons årligt – et resultat, som afspejler vores høje miljøambitioner”*

*”Det har været en stor fordel for projektet, at vi har haft én kontaktperson hos DS Smith, som har haft kompetencerne og været med i processerne helt fra starten – lige fra de indledende beregninger og tests til den endelige implementering.”*

**Sandra Schwarze Eckhoff**

**Group Purchaser, Danish Crown**